Otrovne hemikalije možda izazivaju autizam
Sprovodena istraživačka studija o otrovnim hemikalijama u prirodnoj sredini i njihovom uticaju na razvoj mozga, uključujući autizam
Tokom protekle decenije, broj registrovanih slučajeva autizma i drugih bolesti povezanih sa razvojem mozga drastično je povećan, ne samo u Sjedinjenim Državama već i širom sveta. Naučnici smatraju da to povećanje ne može da se objasni samo genetikom i veruju da je povezano i sa povećanim ispuštanjem otrovnih hemikalija u životnu sredinu. Doktorka Marta Herbert, pedijatar neurolog u Opštoj bolnici u Masačusetsu sprovodi obimnu istraživačku studiju o otrovnim hemikalijama u prirodnoj sredini i njihovom uticaju na razvoj mozga, uključujući autizam. , kaže dr Herbert. Godinama su naučnici verovali da je autizam genetskog porekla. Ali doktorka Herbert veruje da faktori prirodne okoline takodje mogu da pokrenu ili pogoršaju bolest. Ona kaže da ustanovljavanje tih elemenata u ranijoj životnoj dobi i njihova promena, mogu da odrede koliko je bolest ozbiljna. objašnjava dr Herbert. Istraživanje doktorke Herbert uključuje bebe, decu školskog uzrasta i odrasle, sa ili bez autizma. Ona pokušava da ustanovi kako mozak postaje autističan i u kom trenutku. Ona je pratila Kenzija i Kupera, braću koja nemaju autizam. Kao i ostali učesnici u njenoj studiji, ona ih je redovno testirala na otrovne hemikalije, promene u mozgu i poremećaje u razvoju. priča doktorka Herbert. Ona nije jedina koja obraća pažnju na prirodno okruženje. Doktor Leri Silver je profesor psihijatrije na univerzitetu Džordžtaun u Vašingtonu. On je istraživao poremećaje učenja tokom više od 40 godina i kaže da ima dovoljno saznanja i da je zabrinut zbog toksičnih hemikalija u okruženju. U Sjedinjenim Državama oko tri miliona ljudi ima autizam. Dok je 1994. godine, svako hiljadito dete bilo dijagnostikovano sa autizmom, danas svako sto deseto dete ima autizam. Džef Sel iz Udruženja za autizam kaže da je taj broj širom sveta sličan. Dvoje od Selovih četvoro dece je autistično, iako nemaju porodičnu istoriju bolesti - . Tokom godina, zagovornici prava pacijenata sa autizmom verovali su da je bolest uzrokovana vakcinacijom, posebno vakcinom protiv malih boginja. Medjutim, nekoliko studija nije pronašlo vezu izmedju vakcine i autizma. Sel i Udruženje za autizam se zalažu za obnavljanje zakona o otrovnim hemikalijama. Sel kaže da postoji 82 hiljade hemikalija koje se ispuštaju u atmosferu, ali da ima dovoljno informacija o samo dve stotine. On ističe da sami uništavamo ne samo ljudsku populaciju već i svet u kojem živimo.